王春復

王春復（），字与乐（一作學樂、学牧），號堣齋，福建泉州府晉江縣人，軍籍，明朝政治人物，嘉靖戊戌進士，官至雲南副使。

 生平 
嘉靖七年（1528年）戊子科福建鄉試第三十二名，嘉靖十七年（1538年）戊戌科三甲六十名進士。授江西泰和縣知縣，歷升南京工部、户部二郎中，出为贛州府知府，調兖州府，升任雲南副使，兵備金騰，駐守永昌，擢廣西布政參政，駐劄賓州，有政績。升貴州按察使，病逝未任。著有《四书、周易疑略》《晋江县志》（道光版·卷之三十八·人物志名臣之二）：王春复，字与乐。嘉靖戊戌进士，初令泰和，历南京工部郎中，出守赣州，擢云南副使，备兵金腾，驻永昌。慈恕廉介，民夷相安。参知广右，年余病卒，而贵州总宪之命下。春复持重老成，然诺不苟。历官所至，皆有惠政。著有《四书、周易疑略》，自为序。《閩中理學淵源考·卷六十九》按察王堣齋先生春復：王春復，字學樂，號堣齋，晉江人。嘉靖十七年進士，初令泰和，有惠政。歴南工户二部郎中，出守贑州。會有大木之役，贑當上游，春復條上數事，視他府費為省。閩流賊覘督木官積貲，鼓行出石城，越會昌，寖迫雩都，執二指揮以逞。春復提兵出郭，去四十里，民皆來集，賊聞春復出，不敢前，釋二指揮遁去，贑下流諸郡率保無事。擢雲南按察副使，駐劄永昌，慎固關梁，禁民無私入于崖隴川南甸三夷地牟利激怨，民夷並安。擢廣西布政參政，駐劄賓州，出繋囚，編保甲，立獞市，期民方頼為安，春復遽寖疾，迨貴州按察使報至，則不起矣。春復持重老成，言如不出口，臨事設議則侃侃擘畫。為治持大體，不屑屑簿書期會。留心教化，素不立道學之名，遇有講者，與剖析微義，開關啓鑰，聞者詘之。令泰和時，曾質學於羅整菴、歐陽南野二公。所著有四書周易疑畧。自序曰：儒者誦法孔門質聖道為依歸而言人人殊莫得一也夫子之門聰明莫若子貢篤實莫若子夏子貢則以多聞見為髙子夏則以篤志力行為實而皆不若顔曾獨得其宗夫其親受業於聖人所見若斯殊也道者著於所感學者止於所知故雖多聞篤行而莫見其多聞篤行之迹焉此顔之所謂愚曾之所謂魯也至一之機見乎感故不待於牽合戒懼之要止於内故未嘗見其在外也按丁氏三陵藳云堣齋先生之為是書也折衷朱說而反覆義理之所安不敢於背朱未嘗徇人之所同信不必於異朱未嘗諱已之所獨得葢更數載而後就藳翻數藳而始成書云（閩書　萬厯志　丁氏三陵藁疑畧序）。

 家族 
曾祖王玘；祖父王和；父王琥。母林氏；繼母黃氏。具庆下。兄王休復、王克復、王德復。弟王三復、王速復、王初復、王礼復。

参考文献

C
Category:晉江人
Category:明朝廣西布政使司參政
Category:軍籍進士
Category:明朝贛州府知府
Category:明朝泰和縣知縣
Category:南京工部郎中
Category:明朝雲南按察司副使
Category:明朝兖州府知府